CMC โชว์ปี 61 ตุนกำไร 214 ลบ. เคาะเป้ารายได้ปีนี้โต 50% พร้อมเดินหน้าเปิด 9 โครงการ
CMC โชว์ปี 61 ตุนกำไร 214 ลบ. เคาะเป้ารายได้ปีนี้โตต่อ 50% รับรู้รายได้โครงการพร้อมอยู่ 2.2 พันลบ. พร้อมเดินหน้าเปิด 9 โครงการใหม่ มูลค่าหมื่นลบ.
27 ก.พ. 2562

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC เปิดเผยว่า บริษัทฯ มีความยินดีที่จะรายงานผลประกอบการปี 2561 ซึ่งบริษัทฯมีรายได้รวม 2,000 ล้านบาท เพิ่มขึ้น เกือบ 20% จากรายได้รวม 1,676 ล้านบาท เทียบกับช่วงเดียวกันของปีก่อน และมีกำไรขั้นต้นจากการขายอสังหาริมทรัพย์ 826 ล้านบาท คิดเป็นอัตรากำไรชั้นต้น 43% เพิ่มขึ้นจากอัตรากำไรชั้นต้น 41.5% เมื่อเทียบกับช่วงเดียวกันของปีก่อน และมีกำไรสุทธิ 214 ล้านบาท เพิ่มขึ้น 69% จากกำไรสุทธิ 127 ล้านบาทในปีที่ผ่านมา โดยคิดเป็นอัตรากำไรสุทธิ 10.7% สูงขึ้นกว่าอัตรากำไรสุทธิ 7.6% ของปีก่อน ซึ่งเป็นไปตามเป้าหมายของบริษัทฯ โดยสาเหตุหลักมาจากรายได้การขายคอนโดมิเนียมเพิ่มมากขึ้น”
“ปีนี้ CMC ตั้งเป้ารายได้เติบโตประมาณ 50% จากปีก่อน โดยการรับรู้รายได้ของโครงการที่สร้างเสร็จพร้อมอยู่ 2,200 ล้านบาท โครงการใหม่ที่พร้อมจะโอนได้ภายในปีนี้อีก 500 ล้านบาท บริษัทฯ เตรียมออกแคมเปญการตลาดเพื่อจูงใจและกระตุ้นการรับรู้ต่อแบรนด์ และการขายอย่างต่อเนื่องตลอดทั้งปี รวมถึงการเพิ่มช่องทางการจำหน่ายผ่านกลุ่มผู้แทนขาย และรายได้จากงานรับเหมาก่อสร้างและอื่นๆ ภายใต้บริษัทย่อย 300 ล้านบาท เนื่องจากปีนี้ทางบริษัทฯ เล็งเห็นโอกาสจาการลงทุนของภาครัฐและเอกชนที่สูงขึ้น”นายแพทย์วิเชียร กล่าว
นอกจากนี้คณะกรรมการบริษัทฯ CMC มีมติอนุมัติการจ่ายเงินปันผลงวดปี 2561 ในอัตรา 0.11 บาทต่อหุ้น เป็นเงิน 110 ล้านบาท โดยมีมติจ่ายปันผลงวดนี้ในอัตรา 0.04 บาทต่อหุ้น (โดยจะปิดสมุดรายชื่อผู้ถือหุ้นในวันที่ 13 มีนาคม  2562) ซึ่งเมื่อรวมกับเงินปันผลระหว่างกาลที่ 0.07 บาทต่อหุ้นแล้ว ปีนี้ CMC จ่ายปันผลในอัตราสูงถึง 7%” นายแพทย์วิเชียรกล่าว
ด้าน นางสาว อนงค์ลักษณ์ แพทยานันท์ กรรมการผู้จัดการ เปิดเผยว่า เพื่อสร้างการเติบโตอย่างต่อเนื่อง CMC มีแผนที่จะเปิดตัว 9 โครงการใหม่มูลค่ารวมกว่า 10,000 ล้านบาท โดยให้ความสำคัญในการออกแบบที่ทันสมัยและใส่ใจต่อ Function การใช้งานที่ตอบโจทย์ Lifestyle ในแต่ละทำเล โดยในครึ่งปีแรก บริษัทเตรียมเปิดตัว 5 โครงการใหม่ มูลค่ารวมมากกว่า 4,000 ล้านบาท